नई दिल्ली: चैक बुक जारी किया जाना व एटीएम से निकासी जैसी मुफ्त बैंकिंग सेवाओ को जीएसटी के दायरे से बाहर किया जा सकता है. इस बात की जानकारी वित्त मंत्रालय के एक वरिष्ठ अधिकारी ने दी. वित्तीय सेवा विभाग ने राजस्व विभाग से बैंक की तरफ से ग्राहकों को दी जाने वाली कुछ मुफ्त सेवाओं पर माल एवं सेवा कर ( जीएसटी ) लगाए जाने को लेकर भ्रम की स्थिति दूर करने को कहा है. एक अधिकारी ने बताया कि राजस्व विभाग वित्तीय सेवा विभाग से यह कह सकता है कि मुफ्त बैंकिंग सेवाओं पर जीएसटी नहीं लगाया जाएगा.